biswa921/hiwiki-latest-pages-articles-raw huggingface dataset:
माइकल जैक्सन

माइकल जोसेफ जैक्सन (२९ अगस्त, १९५८ - २५ जून, २००९), लोकप्रिय अमरीकी पॉप गायक थे, जिन्हें किंग ऑफ पॉप भी कहा जाता है। माइकल, जैक्सन दंपति की सातवीं संतान थे, जिन्होंने मात्र ग्यारह वर्ष की आयु में ही व्यवसायिक रूप से गायकी आरंभ कर दी थी। उस समय वे जैक्सन-५ समूह के सदस्य हुआ करते थे। १९७१ में उन्होंने अपना व्यक्तिगत कैरियर प्रारंभ किया, हालाँकि उस समय भी वे ग्रुप के सदस्य थे। जैक्सन ने गायकी की दुनिया में शीघ्र ही सिक्का जमा लिया और किंग ऑफ पॉप के नाम से प्रसिद्ध हो गए। उनके सबसे अधिक बिक्री वाले अल्बमों में, ऑफ द वाल (१९७९), बैड (१९८७), डैंजरस (१९९१) और हिस्ट्री (१९९५) प्रमुख हैं। हालाँकि १९८२ में जारी थ्रिलर उनका अब तक के सबसे अधिक बिकने वाला एल्बम माना जाता है।

१९८० के प्रारंभिक वर्षों में ही जैक्सन अमेरिकी पॉप गायकी और मनोरंजन की दुनिया के सबसे लोकप्रिय सितारे बनकर उभरे थे। एमटीवी पर उनके वीडियो ने बहुत धूम मचाई। थ्रिलर ने तो वीडियो संगीत की अवधारणा ही बदल दी थी। नब्बे के दशक में ब्लैक ऑर ह्वाइट और स्क्रीम ने उन्हें अच्छी प्रसिद्धि दिलाई। मंच प्रदर्शनों के द्वारा उनकी नृत्य शैली प्रसिद्ध हो गई। वे एक चमकते सितारे बन गए।

माइकल जैक्सन कई बार गिनीज बुक में स्थान प्राप्त कर चुके हैं। अब तक के सबसे सफल मनोरंजनकर्ता के १३ ग्रैमी अवार्ड जीतने वाले जैक्सन अकेले कलाकार है। २५ जून २००९ को दिल का दौरा पड़ने के कारण जैक्सन का निधन हो गया।

 सन्दर्भ 

 बाहरी कड़ियाँ 
 माइकल जैक्सन का जालपृष्ठ

श्रेणी:पॉप गायक
श्रेणी:अफ़्रीकी अमेरिकी
श्रेणी:अमेरिकी पॉप गायक
श्रेणी:ग्रैमी पुरस्कार विजेता
श्रेणी:नर्तक
श्रेणी:1958 में जन्मे लोग
श्रेणी:२००९ में निधन
संरक्षित जैवमंडल

thumb|center|700px|2007 में संरक्षित जैवमंडलों का विश्व नेटवर्क को दर्शाता मानचित्र।

संरक्षित जैवमंडल या आरक्षित जैवमंडल या बायोस्फेयर रिज़र्व, यूनेस्को द्वारा अपने कार्यक्रम मैन एंड द बाओस्फेयर (मानव और जैवमंडल) (MAB) के अंतर्गत दिया जाने वाला एक अंतरराष्ट्रीय संरक्षण क्षेत्र के उपनाम है। संरक्षित जैवमंडलों का विश्व नेटवर्क, विश्व के 107 देशों के सभी 533 संरक्षित जैवमंडलों का एक संग्रह है (मई, 2009 तक)।http://dotearth.blogs.nytimes.com/2009/05/26/un-names-22-new-biosphere-reserves/?hp  The New York Timesसंरक्षित जैवमंडल के रूप में मान्यता प्राप्त स्थल, किसी अंतरराष्ट्रीय समझौते का विषय नहीं है बस इनके लिए एक समान मानदंडों का पालन करना होता है। यह उस देश के संप्रभु अधिकार क्षेत्र के अंतर्गत आते हैं जहाँ पर यह स्थित हैं, हालांकि, यह विचारों और अनुभवों को क्षेत्रीय और अंतरराष्ट्रीय स्तर पर संरक्षित जैवमंडलों का विश्व नेटवर्क के अंतर्गत साझा करते हैं। 

संरक्षित जैवमंडलों का विश्व नेटवर्क के वैधानिक ढाँचे के अनुसार जैवमंडलों का निर्माण उद्देश्य “मानव और जैवमंडल के बीच एक संतुलित संबंध का प्रदर्शन करना और इसे बढ़ावा देना है”। अनुच्छेद 4 के अंतर्गत, किसी भी संरक्षित जैवमंडल के अंतर्गत सभी उपस्थित पारिस्थितिक तंत्रों का समावेश होना चाहिए यानि इसे तटीय, पार्थिव (पृथ्वी से संबंधित) या समुद्री पारिस्थितिक तंत्रों के संयोजन से मिलकर बना होना चाहिए। 

उपयुक्त अंचलों के निर्माण और प्रबंधन के माध्यम से, इन पारिस्थितिक तंत्रों के संरक्षण और उनमें जैव विविधता को बनाए रखा जा सकता है। 

संरक्षित जैवमंडल के डिजाइन के अनुसार किसी भी जैवमंडल को तीन क्षेत्रों मे विभाजित होना चाहिए जिनमे पहला है एक कानूनी रूप से सुरक्षित प्रमुख क्षेत्र, दूसरा एक बफर क्षेत्र जहां गैर संरक्षण गतिविधियाँ निषिद्ध हों और तीसरा एक संक्रमण क्षेत्र जहां स्वीकृत प्रथाओं की सीमित अनुमति दी गयी हो। यह स्थानीय समुदायों के लाभों को ध्यान मे रख कर किया जाता है ताकि यह समुदाय प्राकृतिक संसाधनों का उपयोग स्थाई रूप से (एक लंबे समय तक) कर सकें। इस प्रयास के लिए प्रासंगिक अनुसंधान, निगरानी, शिक्षा और प्रशिक्षण की आवश्यकता होती है। 

उपरोक्त सुझाई सभी बातों पर अमल कर जैव विविधता समझौते की कार्यसूची 21 (एजेंडा 21) को लागू किया जाता है।

 इन्हें भी देखें 
 भारत के संरक्षित जैवमंडल

 सन्दर्भ 
 

श्रेणी:संरक्षित क्षेत्र
*
यूनानी चिकित्सा पद्धति

यूनानी चिकित्सा पद्धति को केवल यूनानी या हिकमत के नाम से भी पुकारा जाता है। इसे " यूनानी-तिब " या केवल " यूनानी " के नाम से भी जाना जाता है। यूनानी तिब में यूनानी शब्द मूलत: " लोनियन " का अरबी रूपांतरण है जिसका अर्थ ग्रीक या यूनान है। भारत में सौ से अधिक यूनानी चिकित्सा विश्वविद्यालयों में यूनानी चिकित्सा पद्धति सिखाया जाता है। यह प्राचीन भारतीय चिकित्सा पद्धति आयुर्वेद के करीब है। इसे भारत में भी वैकल्पिक चिकित्सा माना गया है। यूनानी चिकित्सा छद्म वैज्ञानिक है।

 इतिहास 
right|thumb|शरीर शास्त्र पर उर्दू में लिखी गयी यूनानी किताब  1289 हिज्री(1868 ई।) भारत।
460 -377 ईसा पूर्व में यूनानी चिकित्सा विधि का पता चलता है। बुकरात (अंग्रेजी में हिप्पोक्रेट) नामक दार्शनिक को यूनानी चिकित्सा विधि का जन्मदाता माना जाता है। बुकरात को बाबा-ए-तिब यानी चिकित्या के पूर्वज भी माना जाता है। हिप्पोक्रेट ने मिश्र और मेसोपोटामिया यानी वर्तमान ईराक, शाम और तुर्की के दजला-फुरात नदियों के मघ्य की सभ्यता, संस्कृति और चिकित्सा पद्धति को नजदीक से देखा। उस समय की चिकित्सा व्यवस्था को पुन: जीवित करने का प्रयास किया। इनके बाद 129 से 200 ई. में हकीम जालीनूस का जमाना आया। इन्हें अंग्रेजी में गेलन के नाम से भी जाना गया। हकीम जालीनूस ने प्राचीन यूनानी दर्शन और दवाईयों को पारदर्शिता से पहचान और परिचय दिया। हकीम जालीनूस के बाद जाबिर-इब-हयात और हकीम-इब-सीना का भी जिक्र आता है।

 आधुनिक भारत में यूनानी चिकित्सा का इतिहास 
भारत में यूनानी चिकित्सा पद्धति की शुरूआत 10 वी शताब्दी से मानी जाती हैं किंतु भारत में यूनानी चिकित्सा (Unani) पद्धति को पुनर्जीवित कर आधुनिक रूप देनें का श्रेय हकीम अजमल खान को जाता हैैं । हकीम अजमल खान के प्रयासो से ही दिल्ली में यूनानी चिकित्सा में पढा़ई हेतू "तिब्बतिया कालेज" की स्थापना हुई ।

हकीम अजमल खान के प्रयासो को मान्यता देते हुये भारत सरकार ने उनके जन्मदिवस 11 फरवरी को 'राष्ट्रीय यूनानी दिवस'के रूप में मनाने का निर्णय लिया गया जिसकी शुरूआत सन् 2016 से हुई थी ।

 चिकित्सा पद्धति 
यूनानी चिकित्सा पद्धति भारतीय चिकित्सा विधि का ही एक रूप है। दम (खून), बलगम (कफ), पीला पित्त (सफ़रा) और काला पित्त (सौदा) प्रधानता के आधार पर रोग के लक्षणों का पता किया जाता है। भारतीय चिकित्सा दर्शन के करीब माना जाता है। मानव शरीर में आग, जल, पृथ्वी और वायु प्रधानता का मानव शरीर पर प्रभाव ही मूल रोग लक्षण और निदान देखा गया है। यूनानी चिकित्सा के अनुयायियों के अनुसार इन तत्वों के विभिन्न तरल पदार्थ में और उनके शेष राशि की उपस्थिति से स्वास्थ्य के असंतुलन का सुराग लगता है। इन पदार्थो का प्रत्येक आदमी में अनूठा मिश्रण उसके स्वभाव और रक्त की विशेषता तय करता है। कफ की प्रधानता वाला व्यक्ति ठंडे स्वभाव का होता है। पित्त पीला या चिड़चिड़ा और विषादपूर्ण पित्त काला बनाता है।

 इन्हें भी देखें 
 यूनानी चिकित्सा विज्ञान
 हकीम सय्यद ज़िल्लुर रहमान
 केंद्रीय युनानी चिकित्सा अनुसंधान संस्थान, हैदराबाद

 बाहरी कड़ियाँ 
 American Institute of Unani Medicine
 Hakim Syed Zillur Rahman Library, Directory of History of Medicine Collection
 इब्न सीना अकैडमी ऑफ़ मेडीएवल मेडिसिन एंड साइंसेस

आधुनिक भारत में यूनानी चिकित्सा पद्धति का 
श्रेणी:चिकित्सा
श्रेणी:छद्म विज्ञान
एसिडिटी (रोग)

thumb|350px| गैस्ट्रोइसोफेजियल रिफलक्स डिजीज

एसिडिटी को चिकित्सकीय भाषा में गैस्ट्रोइसोफेजियल रिफलक्स डिजीज (GERD) के नाम से जाना जाता है। आयुर्वेद में इसे 'अम्ल पित्त' कहते हैं। आमाशय के भित्ति में उपस्थित जठर ग्रंथियों के द्वारा जठराम्ल (हाइड्रोक्लोरिक अम्ल) का स्राव किया जाता है पाचन के लिए आवश्यक है।

 कारण 
आधुनिक विज्ञान के अनुसार आमाशय में पाचन क्रिया के लिए हाइड्रोक्लोरिक अम्ल तथा पेप्सिन का स्रवण होता है। सामान्य तौर पर यह अम्ल तथा पेप्सिन आमाशय में ही रहता है तथा भोजन नली के सम्पर्क में नहीं आता है। आमाशय तथा भोजन नली के जोड पर विशेष प्रकार की मांसपेशियां होती है जो अपनी संकुचनशीलता से आमाशय एवं आहार नली का रास्ता बंद रखती है तथा कुछ खाते-पीते ही खुलती है। जब इनमें कोई विकृति आ जाती है तो कई बार अपने आप खुल जाती है और एसिड तथा पेप्सिन भोजन नली में आ जाता है। जब ऐसा बार-बार होता है तो आहार नली में सूजन तथा घाव हो जाते हैं।

 लक्षण 
एसिडिटी का प्रमुख लक्षण है रोगी के सीने या छाती में जलन। अनेक बार एसिडिटी की वजह से सीने में दर्द भी रहता है, मुंह में खट्टा पानी आता है। जब यह तकलीफ बार-बार होती है तो गंभीर समस्या का रूप धारण कर लेती है। एसिडिटी के कारण कई बार रोगी ऐसा महसूस करता है जैसे भोजन उसके गले में आ रहा है या कई बार डकार के साथ खाना मुँह में आ जाता है। रात्रि में सोते समय इस तरह की शिकायत ज्यादा होती है। कई बार एसिड भोजन नली से सांस की नली में भी पहुंच जाता है, जिससे मरीज को दमा या खांसी की तकलीफ भी हो सकती है। कभी-कभी मुंह में खट्टे पानी के साथ खून भी आ सकता है।

 जटिलताएँ 
दोनों प्रकार के अल्सर की तीव्रता बढने पर रोगी को खून की उल्टियां हो सकती है। लम्बे समय तक अल्सर रहने से आमाशय में जाने वाला रास्ता सिकुड जाता है जिससे रोगी को तीव्र वमन होते है। कभी अल्सर फूट भी सकता है जिससे पूरे पेट में संक्रमण हो जाता है तथा पेट में तेज दर्द रहता है। लम्बे समय तक अल्सर रहने से केंसर होने का खतरा हो सकता है। इसके साथ ही आयुर्वेदिक नुस्खे से भी एसिडिटी का इलाज किया जा सकता हैं।

 निदान (डायग्नोसिस) 
इस रोग में बेरियम एक्स-रे, एण्डोस्कोपी, सोनोग्राफी के जरिये रोग की जटिलता का पता लगाकर उपचार शुरू किया जा सकता है। साथ ही एसिडिटी के तत्काल समाधान के रूप में क्षार युक्त पदार्थों का सीमित सेवन भी लाभकारी रहता है

सन्दर्भ

इन्हें भी देखें
अम्ल
जठराम्ल

 बाहरी कड़ियाँ 
 GERD patient information page at NIH
 Overview of acid peptic disorders from the Cleveland Clinic.

श्रेणी:रोग
तरल यांत्रिकी

तरल यांत्रिकी (अंग्रेज़ी: Fluid Mechanics) तरल पदार्थो के स्वभाव एवं गति के सिद्धान्तों को समझाने वाली यांत्रिकी की एक शाखा है। तरल, द्रव या गैस हो सकते हैं और उनमें सीमित मात्रा में ठोस के मिले या घुले रहने पर भी इन सिद्धांतों का प्रयोग किया जा सकता है। तरल पदार्थ भी न्यूटन के गति नियमों का अनुसरण करते हैं, पर आकार आसानी से बदल जाने के स्वभाव के कारण इनके गति नियमों को विशेष रूप दिया जाता है। नेवियर-स्टोक्स समीकरण तरल यांत्रिकी के समीकरणों का सबसे विस्तृत रूप है। तरल यांत्रिकी वायव्य, यांत्रिकी, सिविल तथा रासायनिक यंताओं द्वारा मुख्य रूप से प्रयुक्त होता है। 

जटिल तरल गतिक प्रश्नों के हल के लिए संगणित तरल यांत्रिकी का प्रयोग किया जाता है।

तरलयांत्रिकी गणित की वह शाखा है, जिसमें (स्थिर अथवा प्रवहयुक्त) तरलों के व्यवहार का अध्ययन होता है। यदि तरल गतिहीन है तो इस अध्ययन को द्रवस्थिति विज्ञान (Hydrostatics) कहते हैं और यदि तरल गतियुक्त है तो उसे [[तरल गतिकी|द्रवगति विज्ञान) (Hydrodynamics) कहते हैं। दोनों उपशाखाओं में मान लिया जाता है कि द्रव सतत पदार्थ है और विसरण तथा पृष्ठतनाव उपेक्षणीय हैं। द्रवगति विज्ञान में सामान्यतः द्रव का घनत्व अचर मान लिया जाता है, किंतु जब विपुल द्रवपुंज की अथवा अत्यत द्रुतगामी द्रव की बात हो तो घनत्व की यह मान्यता अनौपचारिक हो जाती है। 

पहले तरल-यांत्रिकी के अंतर्गत गैस-पुंज की भी संतुलनावस्था अथवा उसकी गति का अध्ययन होता था, किंतु अब यह वायुगतिविज्ञान (एरोडायनेमिक्स) नाम से अलग विषय की बन गया है। 
thumb|center|600px|तरल यांत्रिकी के विविध उपयोग

 इन्हें भी देखें 
 तरल गतिकी
 द्रवस्थैतिकी

श्रेणी:भौतिकी
श्रेणी:तरल यांत्रिकी
श्रेणी:यान्त्रिकी
प्रत्यागामी इंजन

thumbnail|right|अन्तर्दहन पिस्टन इंजन किसी चार स्ट्रोक वाले सामान्य अन्तर्दहन पिस्टन इंजन के मुख्य अवयव -
E - वहिर्द्वार कैमशाफ्ट (Exhaust camshaft)
I - प्रवेशद्वार कैमशाफ्ट (Intake camshaft)
S - स्पार्क प्लग
V - वाल्व
P - पिस्टन
R - योजक छड़ (Connecting rod)
C - क्रैंकशाफ्ट (Crankshaft)
W - शीतलक (जल) के प्रवाह के लिये जैकेट

प्रत्यागामी इंजन (reciprocating engine) को  पिस्टन इंजन  भी कहा जाता है। प्रत्यागामी इंजन में एक या अधिक पिस्टन होते हैं जो प्रत्यागामी गति (reciprocating motion) करते हैं और इस प्रकार दाब का समुचित ढ़ंग से गति में परिवर्तन करते हैं। पिस्टन की यह प्रत्यागामी गति अन्तत: क्रैंक एवं क्रैंक-शाफ्ट की सहायता से घूर्णन गति में बदल दी जाती है। प्रत्यागामी इंजन, वाह्य दहन इंजन तथा अन्तर्दहन इंजन दोनो में प्रयुक्त होता है। 

 बाहरी कड़ियाँ 
 HowStuffWorks: How Car Engines Work
 Reciprocating Engines at Infoplease
 Piston Engines US Centennial of Flight Commission

श्रेणी:यांत्रिक प्रौद्योगिकी
श्रेणी:यान्त्रिकी
समाचार

समाचार नवीनतम घटनाओं और समसामयिक विषयों पर अद्यतन सूचनाओं को कहते हैं, जिन्हें मुद्रण, प्रसारण, अंतर्जाल या अन्य माध्यमों की सहायता से आम लोगों यानी, पाठकों, दर्शकों और श्रोताओं तक पहुंचाया जाता है। समाचार अंग्रेजी शब्द न्यूज[NEWS] का हिंदी रूपांतरण है।
एक अन्य परिभाषा के अनुसार, समाचार वह समसामयिक सूचना है, जिसमे जन रूचि जुड़ी हो तथा लोग उसे जानने के लिए उत्सुक हो. बिना जनरुचि के कोई सूचना समाचार नहीं हो सकती है। समाचार में भी कई प्रकार होते हे जैसे पर्यावरण समाचार, राजनीति समाचार, खेल समाचार, क्षेत्रीय समाचार, राज्य समाचार, राष्ट्र समाचार इत्यादि।

 शब्दार्थ 
समाचार शब्द सम+आचरण का सम्मिलत रूप है। समाचारों में निष्पक्षता पर जोर दिया जाता है। अर्थात् सभी के प्रति समान आचरण बरतते हुए (स्वयं निष्पक्ष रहते हुए समाचार दिया जाता है)

श्रेणी:समाचार
बाहरी कड़ियाँ
उलार्क सूर्य मंदिर

उलार्क सूर्य मंदिर अब उलार नाम से जाना जाता है। कहते हैं कि भगवान कृष्ण के वंशज साम्ब को कुष्ठ व्याधि हुई जिससे मुक्ति के लिये साम्ब ने देश के १२ जगहों पर भव्य सूर्य मन्दिर बनवाए थे और भगवान सूर्य की आराधना की थी। ऐसा कहा जाता है तब साम्ब को कुष्ठ से मुक्ति मिली थी। उन्ही १२ मन्दिरो में उलार एक है। अन्य सूर्य मंदिरो में देवार्क, लोलार्क, पूण्यार्क, औंगार्क, कोणार्क, चाणार्क आदि शामिल है। यहाँ की मूर्तियाँ पालकालीन है जो काले पत्थर (ब्लैक स्टोन) से निर्मित हैं। बताते हैं कि मुगलकाल में विदेशी आक्रमणकारियों ने देश के कई प्रमुख मंदिरो के साथ उलार मन्दिर को भी काफी क्षति पहुँचाई थी। बाद में भरतपुर नरेश के वंशजो द्वारा इस पौराणिक मन्दिरो के जीर्णोद्धार की बात कही जाती है। बताते हैं कि संत अलबेला बाबा करीब १८५२-१८५४ के बीच उलार्क आए और जनसहयोग से मंदिर का जीर्णोद्धार कराया। खुदाई के दौरान यहाँ शिव, पार्वती, गणेश आदि देवताओं की दर्जनो विखंडित पालकालीन दुर्लभ मूर्तियाँ मिलीं। उलार मंदिर में नेटुआ (एक विशेष जाति) नचाने की प्रथा अब भी कायम है जो इसकी खासियत है। इस प्रथा का जिन महिलाओ को पता है वे अपने आँचल को जमीन पर बिछा देती है जिसपर नेटुआ नाचते हुए बाजा बजाता है। माना जाता है कि सूर्य देवता इससे प्रसन्न होते हैं। यहाँ छठ के अतिरिक्त रविवार को भी दूर-दूर से अनेक श्रद्धालु महिलायें खासतौर पर पूजा-अर्चना के लिये जुटती है। साथ ही साथ यहाँ भव्य मेला भी लगता है। यह बिहार के पटना जिला में पटना से ५० किलोमीटर दक्षिण में पालीगंज के पास उलार में स्थित है।
 

श्रेणी:सूर्य मंदिर
रनकपुर सूर्य मंदिर

रनकपुर सूर्य मंदिर राजस्थान के रणकपुर नामक स्थान में अवस्थित यह सूर्य मंदिर, नागर शैली मे सफेद संगमरमर से बना है। भारतीय वास्तुकला का अनुपम उदाहरण प्रस्तुत करता यह सूर्य मंदिर जैनियों के द्वारा बनवाया गया था जो उदयपुर से करीब ९८ किलोमीटर दूर स्थित है।

श्रेणी:सूर्य मंदिर
औंगारी सूर्य मंदिर

औंगारी सूर्य मन्दिर का निर्माण तीसरी शताब्दी ईसा पूर्व में करवाया गया था। यह मन्दिर बिहार के नालन्दा जिले के औंगारी नामक स्थान पर स्थित है। एक प्रसिद्ध तालाब के तट पर स्थित यह सूर्य मन्दिर बिहार की कला एवं संस्कृति का परिचायक है। इस मन्दिर की खास विशेषता यह है कि यहाँ मनौती पूर्ण होने की आशा मे श्रद्धालु विशेष मुद्रा में भगवान सूर्य को अर्ध्य देते हैं।           यह िबहार राज्य के नालंदा जिले के एकंगरसराय प्रखंड में स्थित है। यहाँ बिहारशरीफ ( नालंदा जिले का मुख्यालय) से३० किमी० सड़क मार्ग द्वारा तथा एकंगरसराय से ०५ किमी सड़क मार्ग द्वारा जाया जा सकता है।      इस मंदिर की गर्भ गृह पश्चिममुखी है,जो देश के अन्य सूर्य मंदिरों से इसे विशिष्ट बनाता है।         

श्रेणी:सूर्य मंदिर
सूर्य मंदिर, झालावाड़

right|thumb|300px|झालारपाटन के सूर्य मन्दिर में स्थित सूर्य की मूर्ति
झालावाड़ जिले के झालरापाटन शहर के मध्य स्थित सूर्य मंदिर झालरापाटन का प्रमुख दर्शनीय स्थल है। इसका निर्माण दसवीं शताब्दी में मालवा के परमार वंशीय राजाओं ने करवाया था। मंदिर के गर्भगृह में भगवान विष्णु की प्रतिमा विराजमान है। इसे पद्मनाभ मंदिर तथा 'सात सहेलियो का मंदिर' भी कहा जाता है।

वास्तुकला की दृष्टि से यह मंदिर महत्वपूर्ण है। यह 17 फीट ऊँचा है तथा कोणार्क सूर्य मन्दिर के समान शिखर है। शिल्प सौन्दर्य की दृष्टि से मंदिर की बाहरी व भीतरी मूर्तियाँ वास्तुकला की चरम ऊँचाईयों को छूती है। मंदिर का ऊर्घ्वमुखी कलात्मक अष्टदल कमल अत्यन्त सुन्दर जीवंत और आकर्षक है। शिखरों के कलश और गुम्बज अत्यन्त सुन्दर हैं। गुम्बदों की आकृति को देखकर मुग़लकालीन स्थापत्य एवं वास्तुकला का स्मरण हो जाता है।
झालारापाटन का सूर्य मंदिर राजस्थान के प्राचीन मंदिरों में से एक है। कहा जाता है कि इस मंदिर का निर्माण नागभट्ट द्वितीय ने विक्रम संवत 872 (तदनुसार 815 ईस्वी) में करवाया था।

श्रेणी:सूर्य मंदिर
सूर्य मंदिर, रांची

रांची से 37 किलोमीटर की दूरी पर रांची -टाटा रोड पर स्थित यह सूर्य मंदिर बुंडू के समीप है। संगमरमर से निर्मित इस मंदिर का निर्माण १८ पहियों और ७ घोड़ों के रथ पर विद्यमान भगवान सूर्य के रूप में किया गाया है। 25 जनवरी को टुसू मेला के अवसर पर यहाँ विशेष मेले का आयोजन होता है। श्रधालुओं के विश्राम के लिए यहाँ एक धर्मशाला का निर्माण भी किया गया है। इस मंदिर की आधारशिला स्वामी श्री वासुदेवानंद सरस्वती के द्वारा 24 अक्टूबर 1991 को रखी गयी और मंदिर की प्राणप्रतिष्ठा स्वामी श्री वामदेव जी महाराज के द्वारा 10 जुलाई 1994 को सम्पन हुई।

श्रेणी:सूर्य मंदिर
मार्तंड मंदिर, कश्मीर

thumb|200px|प्राचीन मार्तण्ड मंदिर के भग्नावेष, चित्र:जॉन बुर्के, १८६८ 
मार्तंड मंदिर कश्मीर के दक्षिणी भाग में अनंतनाग से पहलगाम के रास्ते में मार्तण्ड (वर्तमान बिगड़ कर बने मातन) नामक स्थान पर है। इस मंदिर में एक बड़ा सरोवर भी है, जिसमें मछलियां हैं। इसकी संभावित निर्माण तिथि ४९०-५५५ ई. रही होगी। निर्माण इसे कारकोटा राजवंश के शासक ललितादित्य ने आठवी शताब्दी में बनवाया था इस मंदिर पर गांधार चाइनीस और गुप्ता शैली का प्रभाव है

श्रेणी:कश्मीर
श्रेणी:सूर्य मंदिर
सोलंकी वंश

सोलंकी वंश का अधिकार पाटन और काठियावाड़ राज्यों तक था। ये ९वीं शताब्दी से १३वीं शताब्दी तक शासन करते रहे। इन्हें गुजरात का चालुक्य भी कहा जाता था। यह लोग मूलत: अग्निवंश व्रात्य क्षत्रिय[राजपूत]हैं और दक्षिणापथ के हैं परन्तु जैन मुनियों के प्रभाव से यह लोग जैन संप्रदाय में जुड़ गए। उसके पश्चात भारत सम्राट अशोकवर्धन मौर्य के समय में कान्य कुब्ज के ब्राह्मणो ने ईन्हे पून: वैदिकों में सम्मिलित किया(अर्बुद प्रादुर्भूत)।। 

सन्दर्भ

श्रेणी:गुजरात का इतिहास
सोलंकी एक राजपूत राजवंश था जो गुजरात,मध्यप्रदेश,राजस्थान में शासनरत था ‌।
आज के समय में सोलंकी राजपूत भारत में निवास करते हैं।
भीमदेव प्रथम

thumb|200px|मोढेरा सूर्य मंदिर, भीमदेव-प्रथम द्वारा बनवाया गया सूर्य मंदिर
भीमदेव प्रथम गुजरात के सोलंकी वंश का शासक था। इसने वडनगर पर १०२१-१०६३ ई० तक शासन किया। यह नागराज का पुत्र एवं दुर्लभराज का भतीजा था।

इन्हें भी देखें
रानी की वाव

सन्दर्भ

श्रेणी:गुजरात का इतिहास
श्रेणी:सोलंकी वंश
भारत में सूर्य मंदिरों की सूची

यह सूची भारत में सूर्य - मंदिरों की है:-

thumb|कोणार्क में सूर्य देव
thumb|  देव में सूर्य देव
thumb|कोणार्क, पुरी
thumb|मोधेरा, गुजरात
thumb|मार्तंड, कश्मीर

 उलार्क सूर्य मंदिर 
 कोणार्क सूर्य मंदिर 
 मोदेरा सूर्य मंदिर 
 कटारमल सूर्य मन्दिर
 रनकपुर सूर्य मंदिर 
 सूर्य पहर मंदिर 
 सूर्य मंदिर, प्रतापगढ़
 दक्षिणार्क सूर्य मंदिर 
 देव सूर्य मंदिर 
 औंगारी सूर्य मंदिर 
 बेलार्कसूर्य मंदिर 
 सूर्य मंदिर, हंडिया 
 सूर्य मंदिर, गया 
 सूर्य मंदिर, महोबा 
 रहली का सूर्य मंदिर 
 सूर्य मंदिर, झालावाड़
 सूर्य मंदिर, रांची
 सूर्य मंदिर, जम्मू
 मार्तंड मंदिर, कश्मीर
 सूर्य मंदिर, कंदाहा
 सूर्य मंदिर, नीरथ, हिमाचल प्रदेश

  सूर्य मंदिर,रहली

*पलेठी, देवप्रयाग
श्रेणी:सूर्य देव
श्रेणी:कॉमन्स पर निर्वाचित चित्र युक्त लेख
नौचन्दी मेला

thumb|नौचन्दी मेला का दृश्य
नौचन्दी मेला उत्तर प्रदेश के प्रसिद्ध मेलों मे से एक है। नौचन्दी मेला मेरठ में प्रति वर्ष लगता है। यह मेला मेरठ की शान है।यहां का ऐतिहासिक नौचंदी मेला हिन्दू – मुस्लिम एकता का प्रतीक है। हजरत बाले मियां की दरगाह एवं नवचण्डी देवी (नौचन्दी देवी) का मंदिर एक दूसरे के निकट ही स्थित हैं। जहाँ मंदिर में भजन कीर्तन होते रहते हैं वहीं दरगाह पर कव्वाली आदि होती रहती है। मेले के दौरान मंदिर के घण्टों के साथ अज़ान की आवाज़ एक सांप्रदायिक अध्यात्म की प्रतिध्वनि देती है।
नौचन्दी मेला प्रत्येक वर्ष नौचन्दी मैदान में लगता है। इसकी खासियत है कि नौचन्दी मेला केवल रात में लगता है। दिन में मैदान बिलकुल खाली होता है। यह मेला चैत्र मास के नवरात्रि त्यौहार से एक सप्ताह पहले से लग जाता है। लगभग होली के एक सप्ताह बाद। और एक माह तक चलता है।
नौचन्दी मेले के नाम से यहां एक ट्रेन भी चलती है नौचन्दी एक्सप्रेस। यह मेरठ को राजधानी लखनऊ से जोड़ने वाली एकमात्र ट्रेन है।

श्रेणी:मेरठ
श्रेणी:भारत के मेले
श्रेणी:उत्तर प्रदेश के दर्शनीय स्थल
श्रेणी:उत्तर प्रदेश के मेले
गंधमादन पर्वत

रामेश्वरम् गंधमादन पर्वत जो की कैलाश पर्वत के उत्तर में स्थित है, वहां आज भी ‘हनुमान जी’ निवास करते हैं। 

मान्यताओं अनुसार कैलाश पर्वत से उत्तर दिशा की ओर एक जगह है, जहां हनुमान जी आज भी निवास करते हैं। हनुमान जी के इस निवास स्थल का वर्णन कई ग्रंथों और पुराणों में भी मिलता है। हनुमान जी को मां सीता से अमरता का वरदान प्राप्त हुआ था। जब वे श्रीराम का संदेश लेकर माता सीता के पास पहुंचे थे, तब मां सीता ने उन्हें अमर होने का यह वर दिया था।

पुराणों के अनुसार, कलियुग में हनुमान जी गंधमादन पर्वत पर निवास करते हैं। एक कथा के अनुसार,अपने अज्ञातवास के समय हिमवंत पार करके पांडव गंधमादन के पास पहुंचे थे। एक बार भीम सहस्रदल कमल लेने के लिए गंधमादन पर्वत के वन में पहुंचें, तब उन्होंने हनुमान जी को वहां आराम करते देखा तो भीम ने उनसे अपनी पूंछ को मार्ग से हटाने के लिए कहा तो हनुमान जी ने कहा कि तुम स्वयं ही हटा लो लेकिन भीम अपनी पूरी ताकत लगाकर भी उनकी पूंछ हटा नहीं पाया था।

शास्त्रों में बताया गया है कि गंधमादन पर्वत कैलाश पर्वत के उत्तर में स्थित है, जहां महर्षि कश्यप ने तपस्या की थी। इस पर्वत पर गंधर्व, किन्नरों, अप्सराओं और सिद्घ ऋषियों का निवास है। इसके शिखर पर किसी वाहन से पहुंचना असंभव माना जाता है।

गंधमादन पर्वत हिमालय के कैलाश पर्वत से उत्तर दिशा की ओर है। यह पर्वत कुबेर के राज्यक्षेत्र में था। सुमेरू पर्वत की चारों दिशाओं में गजदंत पर्वतों में से एक को उस काल में गंधमादन पर्वत कहा जाता था। आज यह क्षेत्र तिब्बत के इलाके में है। इसी नाम से एक और पर्वत रामेश्वरम के पास भी स्थित है, जहां से हनुमान जी ने लंका पहुंचने के लिए समुद्र पार करने के लिए छलांग लगाई थी।

गंधमादन पर्वत पर एक मंदिर भी बना हुआ है, जिसमें हनुमान जी के साथ ही श्रीराम आदि की मूर्तियां भी विराजित हैं। कहते हैं इस पर्वत पर भगवान श्रीराम अपनी वानर सेना के साथ बैठ कर युद्ध के लिए योजना बनाया करते थे। लोक मान्यताओं अनुसार इस पर्वत पर भगवान राम के पैरों के निशान भी हैं

श्रेणी:रामायण में स्थान
श्रेणी:रामेश्वरम
दक्खिनी

दखनी (दक्कनी, दखिनी, दक्खिनी, या दक्खनी) उर्दू ज़बान की एक अहम बोली है, जो जनूबी हिंदुस्तान में बोली जाती है। 
दखनी हिंदी मूलतः हिंदी का ही पूर्व रूप है जिसका विकास ईसा की १४वीं शती से १८वीं शती तक दक्खिन के बहमनी, क़ुतुब शाही और आदिल शाही आदि राज्यों के सुल्तानों के संरक्षण में हुआ था। वह मूलतः दिल्ली के आस पास की हरियाणी एवं खड़ी बोली ही थी जिस पर ब्रजभाषा, अवधी और पंजाबी के साथ-साथ मराठी, गुजराती तथा दक्षिण की सहवर्ती भाषाओं तेलुगु तथा कन्नड़ आदि का भी प्रभाव पड़ा था और इसने अरबी फारसी तथा तुर्की आदि के भी शब्द ग्रहण किए थे। यह मुख्यत फारसी लिपि में ही लिखी जाती थी। इसके कवियों ने इस भाषा को मुख्यतः 'हिंदवी', हिंदी और 'दक्खिनी' ही कहा था। इसे एक प्रकार से आधुनिक हिंदी और उर्दू की पूर्वगामी भाषा कहा जा सकता है।

 भौगोलिक वितरण 
इस भाषा के अधिकांश भाषी भारत के दक्कन में मिलते हैं, जहाँ वस्तुतः मध्यकालीन व उत्तरमध्यकालीन भारत के तत्कालीन मुस्लिम राज्यों के क्षेत्र हैं, जैसे कर्नाटक, महाराष्ट्र, आंध्र प्रदेश व तमिलनाडु के कुछ भाग।

इस बोली पर जोग़्राफ़ीयाई अएततबार से, अलॉक़ाई ज़बानों की तासीर नज़र आती है। जैसे, रियासत आंध्र प्रदेश की उर्दू पर तेलुगू का थोड़ा असर पाया जाता है। इसी तरह महाराष्ट्र की उर्दू पर मराठी का, कर्नाटक की उर्दू पर कन्नड़ का और तमिल नाडु की उर्दू पर तमिल का। लेकिन मुकम्मल तौर पर जनूबी हिंद में बोली जानी वाली दक्कनी एक ख़सूसी अंदाज़ की उर्दू है, जिस में मराठी, तेलुगू ज़बानों का मेल पाया जाता है।

 इन्हें भी देखें 
 हैदराबादी उर्दू
 बेंगलूरी उर्दू

 सन्दर्भ 
 Dakhani

 बाहरी कड़ियाँ 
 दक्खिनी हिन्दी
 दक्खिनी हिन्दी
 दक्खिनी की विशेषताएँ, नरेंद्र लूथर द्वारा
 दक्खिनी के इतिहास पर लेख
 Feature on Dakhni by Narendra Luther
 Article on the history of Dakhni in bangalorenotes.com with good references

श्रेणी:हिन्द-आर्य भाषाएँ
श्रेणी:भारत की भाषाएँ
श्रेणी:उर्दू की बोलियाँ
बवंडर

बवंडर हवा का एक तेजी से घूमने वाला स्तंभ है जो पृथ्वी और एक क्यूम्यलोनिम्बस बादल या, दुर्लभ मामलों में, एक क्यूम्यलस बादल के आधार दोनों के संपर्क में है। हवा के झोंके को अक्सर ट्विस्टर, बवंडर या चक्रवात के रूप में जाना जाता है, हालांकि चक्रवात शब्द का उपयोग मौसम विज्ञान में मौसम प्रणाली का नाम रखने के लिए किया जाता है, जिसमें केंद्र के चारों ओर कम दबाव वाले क्षेत्र का नाम दिया जाता है, जिसमें से एक पर्यवेक्षक सतह की ओर देखता है। पृथ्वी पर, हवाएं उत्तरी गोलार्ध में वामावर्त और दक्षिणी में दक्षिणावर्त उड़ती हैं। बवंडर कई आकार और आकारों में आते हैं, और वे अक्सर एक संक्षेपण फ़नल (कीप) के रूप में दिखाई देते हैं, जो एक क्यूम्यलोनिम्बस बादल के आधार से उत्पन्न होता है, जिसके नीचे मलबे और धूल के बादल होते हैं। अधिकांश बवंडर में 110 मील प्रति घंटे (180 किमी / घंटा) से कम हवा की गति होती है, लगभग 250 फीट (80 मीटर) पार होती है, और फैलने से पहले कुछ मील (कई किलोमीटर) की यात्रा करते हैं। सबसे चरम बवंडर 300 मील प्रति घंटे (480 किमी / घंटा) से अधिक की हवा की गति प्राप्त कर सकते हैं, व्यास में दो मील (3 किमी) से अधिक हैं, और दर्जनों मील (100 किमी से अधिक) के लिए जमीन पर बने रह सकते हैं। 
thumb|300px|ओकलाहोमा में एक बवंडर। चिमनीकार सरंचना पतली नलीका की तरह है जो पृथ्वी से बादलों तक जाती है। इस बवंडर का नीचला भाग पारदर्शी धूल के बादलों से घिरा हुआ है जो सतह पर चलने वाली बवंडर की तेज हवाओं ने उपर उठा दिया है। बवंडर की हवा इसकी चिमनी की त्रिज्या से बहुत अधिक विस्तारित होती हैं।
thumb|300px|बवण्डर
हवा के प्रचंडतापूर्वक चक्रन करने वाले स्तंभ को बवंडर कहा जाता है जो पृथ्वी की सतह और कपासी वर्षी बादल दोनों को जोड़ता है। कुछ दुर्लभ अवस्थाओं में ऐसा भी पाया जाता है कि यह कपासी मेघ का आधार होता है। इन्हें अक्सर ट्विस्टर्स अथवा चक्रवात कहा जाता है। हालांकि मौसम विज्ञान में 'चक्रवात' शब्द का प्रयोग व्यापक अर्थ में अल्पदाब वाले परिसंचरण के लिये किया जाता है। 

बवंडर विभिन्न आकार और आकृतियों वाले होते हैं लेकिन वे आमतौर पर संक्षेपण कीप के रूप में खिखते हैं जिनका संकीर्ण भाग पृथ्वी की सतह को स्पर्श करता है और इसका दूसरा सिरा धूल के बादलों द्वारा घेर लिया जाता है। अधिकतर बवंडरों में हवा की गति  से कम और लगभग  से अधिक होती है तथा छितराने से पूर्व कुछ मीलों (कुछ किलोमीटर) तक चलता है। मुख्य चरम मान तक पहुँचने वाले बवंडर  से भी अधिक गति प्राप्त कर सकते हैं तथा ३ किमी से भी अधिक विस्तारित हो सकते हैं एवं दर्ज़नों मील (सैकड़ों किलोमीटर) पृथ्वी की सतह पर चल सकते हैं।

सन्दर्भ

श्रेणी:तूफ़ान
श्रेणी:मौसम संकट
*
अलेक्ज़ैंडर कन्निघम

सर अलेक्ज़ैंडर कनिंघम (Sir Alexander Cunningham KCIE ; २३ जनवरी, १८१४-१८ नवंबर, १८९३) ब्रिटिश सेना के बंगाल इंजीनियर ग्रुप में इंजीनियर थे जो बाद में भारतीय पुरातत्व, ऐतिहासिक भूगोल तथा इतिहास के प्रसिद्ध विद्वान् के रूप में प्रसिद्ध हुए। इनको भारतीय पुरातत्त्व सर्वेक्षण विभाग का जनक माना जाता है। इनके दोनों भ्राता फ्रैन्सिस कनिंघम एवं जोसफ कनिंघम भी अपने योगदानों के लिए ब्रिटिश भारत में प्रसिद्ध हुए थे। भारत में अंग्रेजी सेना में कई उच्च पदों पर रहे और १८६१ ई. में मेजर जनरल के पद से सेवानिवृत्त हुए। इन्हें इनके योगदानों के लिए २० मई, १८७० को ऑर्डर ऑफ स्टार ऑफ इंडिया (सी.एस.आई) से सम्मानित किया गया था। बाद में १८७८ में इन्हें ऑर्डर ऑफ इंडियन एम्पायर से भी सम्मानित किया गया। १८८७ में इन्हें नाइट कमांडर ऑफ इंडियन एंपायर घोषित किया गया।

जन्म इंग्लैंड में सन् १८१४ ई में हुआ था। अपने सेवाकाल के प्रारंभ से ही भारतीय इतिहास में इनकी काफी रुचि थी और इन्होंने भारतीय विद्या के विख्यात शोधक जेम्स प्रिंसेप की, प्राचीन सिक्कों के लेखों और खरोष्ठी लिपि के पढ़ने में पर्याप्त सहायता की थी। मेजर किट्टो को भी, जो प्राचीन भारतीय स्थानों की खोज का काम सरकार की ओर से कर रहे थे, इन्होंने अपना मूल्यवान् सहयोग दिया। १८७२ ई. में कनिंघम को भारतीय पुरातत्व का सर्वेक्षक बनाया गया और कुछ ही वर्ष पश्चात् उनकी नियुक्ति (उत्तर भारत के) पुरातत्व-सर्वेक्षण-विभाग के महानिदेशक के रूप में हो गई। इस पद पर वे १८८५ तक रहे।

पुरातत्व विभाग के उच्च पदों पर रहते हुए कनिंघम ने भारत के प्राचीन विस्मृत इतिहास के विषय में काफी जानकारी संसार के सामने रखी। प्राचीन स्थानों की खोज और अभिलेखों एवं सिक्कों के संग्रहण द्वारा उन्होंने भारतीय अतीत के इतिहास की शोध के लिए मूल्यवान् सामग्री जुटाई और विद्वानों के लए इस दिशा में कार्य करने का मार्ग प्रशस्त कर दिया। कनिंघम के इस महत्वपूर्ण और परिश्रमसाध्य कार्य का विवरण पुरातत्व विषयक रिपोर्टो के रूप में, २३ जिल्दों में, छपा जिसकी उपादेयता आज प्राय: एक शताब्दी पश्चात् भी पूर्ववत् ही है 

कनिंघम ने प्राचीन भारत में आनेवाले यूनानी और चीनी पर्यटकों के भारतविषयक वर्णनों का अनुवाद तथा संपादन भी बड़ी विद्वता तथा कुशलता से किया है। चीनी यात्री युवानच्वांग (७वीं सदी ई.) के पर्यटनवृत्त का उनका सपांदन, विशेषकर प्राचीन स्थानों का अभिज्ञान, अभी तक बहुत प्रामाणिक माना जाता है। १८७१ ई.में उन्होंने 'भारत का प्राचीन भूगोल' (एंशेंट ज्योग्रैफ़ी ऑव इंडिया) नामक प्रसिद्ध पुस्तक लिखी जिसका महत्त्व आज तक कम नहीं हुआ है। इस शोधग्रंथ में उन्होंने प्राचीन स्थानों का जो अभिज्ञान किया था वह अधिकांश में ठीक साबित हुआ, यद्यपि उनके समकालीन तथा अनुवर्ती कई विद्वानों ने उसके विषय में अनेक शंकाएँ उठाई थीं। उदाहरणार्थ, कौशांबी के अभिज्ञान के बारे में कनिंघम का मत था कि यह नगरी उसी स्थान पर बसी थी जहाँ वर्तमान कौसम (जिला इलाहाबाद) है, यही मत आज पुरातत्व की खोजों के प्रकाश में सर्वमान्य हो चुका है। किंतु इस विषय में वर्षो तक विद्वानों का कनिंघम के साथ मतभेद चलता रहा था और अंत में वर्तमान काल में जब कनिंघम का मत ही ठीक निकला तब उनकी अनोखी सूझ-बूझ की सभी विद्वानों को प्रशंसा करनी पड़ी है।

सन्दर्भ

कन्निघम, अलेक्ज़ैंडर
कन्निघम, अलेक्ज़ैंडर
श्रेणी:१८१४ में जन्मे लोग
श्रेणी:1893 में निधन
इख्तियारुद्दीन मुहम्मद बिन बख्तियार खिलजी

इख़्तियारुद्दीन मुहम्मद बिन बख़्तयार ख़िलजी (फ़ारसी: اختيار الدين محمد بن بختيار الخلجي) उर्फ़ बख़्तयार ख़िलजी, क़ुतुबुद्दीन ऐबक का एक सैन्य सिपहसालार था। 

सन्दर्भ

श्रेणी:बंगाल का इतिहास
श्रेणी:भारत का इतिहास
श्रेणी:दिल्ली सल्तनत
श्रेणी:मध्यकालीन भारत
श्रेणी:बंगाल के शासक
1930 दशक की बॉलीवुड फिल्में

1930 दशक की हिंदी चलचित्रौं की सूची- 

 212104

 1931 
 1931 नाम  निर्देशक  कलाकार  प्रकार  अन्यआलम आरा अर्देशिर इरानीमास्टर भिथल  प्रथम भारतीय श्रब्य चलचित्रघर की लक्ष्मी   

 1932 
 1932 नाम  निर्देशक  कलाकार  प्रकार  अन्यअयोद्धाRaj   

 1933 
 नाम  निर्देशक  कलाकार  प्रकार  अन्य 1933लाल-ए-यमन   

 1934 
 1934 नाम  निर्देशक  कलाकार  प्रकार  अन्यबम्बै की मोहिनी   चार दरवेश   डाकू की लड़की   मिस 1933   नई दुनिया   

 1935 
 1935 नाम  निर्देशक  कलाकार  प्रकार  अन्यआदमी और पडोसी   औरत   दुनियाँ ना माने   एक ही रास्ता   हंटर वाली   सैरान्ध्री   वतन   

 1936 
 1936 नाम  निर्देशक  कलाकार  प्रकार  अन्यअछूत कन्याफ्रेंज ऑस्टिन अशोक कुमार, देविका रानी  Deals with social position of the Dalit Produced by हिमांशु राय देवदासपी सी बरुआ निर्मल बनर्जी,पी सी बरुआ,कुंदन लाल सहगल  Based on शरत चंद्र चट्टोपाध्याय playममता   मिस्टर एंड मिसेज़ बॉम्बे   

 1937 
 1937 नाम  निर्देशक  कलाकार  प्रकार  अन्यकिसन कन्या   नौजवान   पारख   ज़मीन का चाँद   

 1938 
 1938 नाम  निर्देशक  कलाकार  प्रकार  अन्यअधिकार   भाभी   

 1939 
 नाम  निर्देशक  कलाकार  प्रकार  अन्य 1939Leatherface   प्रेम सागर   पुकार   
 1930s बॉलीवुड छवियाँ 

 देखें 
 हिंदी सिनेमा

__NOTOC__

चलचित्र, हिन्दी, १९३० दशक
चलचित्र, हिन्दी, १९३० दशक
1941 की फिल्में

1941 में बनी फिल्में:

 सबसे ज्यादा कमाने वाली फिल्में 
1941 की पांच सबसे ज्यादा कमाने वाली फिल्में:

 1941रैंक फिल्म टिप्पणी 1. खजांची  2. चित्रलेखा   3. सिकंदर  4. झूला  5. लगन

 
 1941 
 शीर्षक  निर्देशक  कलाकार  शैली  टिप्पणी 1941मंथन   सिकंदरसोहराब मोदी पृथ्वीराज कपूर नया संसार   

 सन्दर्भ 

 बाहरी कड़ियां 
 Bollywood films of 1941 at the Internet Movie Database
 Listen to songs from Bollywood films of 1941

श्रेणी:Lists of Bollywood films by year
श्रेणी:1941 in film
श्रेणी:1941 in India
इत्सिंग

right|thumb|300px|इत्सिंग का यात्रा-पथ
इत्सिंग एक चीनी यात्री एवं बौद्ध भिक्षु था, जो ६७१-६९५(672-695) ई. में भारत आया था। वह ६७५ ई में सुमात्रा के रास्ते समुद्री मार्ग से भारत आया था और 10 वर्षों तक 'नालन्दा विश्वविद्यालय' में रहा था। उसने वहाँ के प्रसिद्ध आचार्यों से संस्कृत तथा बौद्ध धर्म के ग्रन्थों को पढ़ा। 

691 ई. में इत्सिंग ने अपना प्रसिद्ध ग्रन्थ 'भारत तथा मलय द्वीपपुंज में प्रचलित बौद्ध धर्म का विवरण' लिखा। उसने 'नालन्दा' एवं 'विक्रमशिला विश्वविद्यालय' तथा उस समय के भारत पर प्रकाश डाला है। इस ग्रन्थ से हमें उस काल के भारत के राजनीतिक इतिहास के बारे में तो अधिक जानकारी नहीं मिलती, परन्तु यह ग्रन्थ बौद्ध धर्म और 'संस्कृत साहित्य' के इतिहास का अमूल्य स्रोत माना जाता है। 

 इसने भारत में कागज का प्रयोग देखा था।
 इत्सिंग ने अपनी पुस्तक में जयादित्य के वृत्तिसूत्र का उल्लेख किया है।

परिचय
भारत में आनेवाले तीन बड़े चीनी यात्रियों (फाहियान, ह्वेन त्सांग और इत्सिंग) में से इत्सिंग (ईच-चिङ) सबसे बाद में आया। इसका जन्म ६३५ ई. में सन-यंग में ताई-त्सुंग के शासनकाल में हुआ। ताई पर्वत पर स्थित मंदिर में शन-यू और हुई उसी से इसने सात वर्ष की अवस्था से ही शिक्षा प्राप्त की। शन-यू की मृत्यु के पश्चात् सांसारिक विषयों को छोड़कर इसने बौद्ध शास्त्रों का अध्ययन आरंभ किया। १४ वर्ष की आयु में इसे प्रवज्या मिल गई और १८ वर्ष की आयु में इसने भारतयात्रा का संकल्प किया जो लगभग २० वर्ष बाद ही पूरा हो सका। इसने विनयसूत्र का अध्ययन हुई-उसी की देखरेख में किया और अभिधर्मपिटक से संबंधित असंग के दो शास्त्रों का अध्ययन करने के लिए वह पूर्व की ओर चला। फिर पश्चिमी राजधानी सी-अन-फूयांग-आन शेन सी पहुँच उसने वसुबंधुकृत 'अभिधर्मकोश' और धर्मपालकृत 'विद्या-मात्र-सिद्धिका' का गहरा अध्ययन किया। चेन-अन में कदाचित् ह्येन-त्सांग के सम्मान और यश से प्रभावित होकर उसने अपनी भारतयात्रा का पूरा संकल्प किया जिसका वर्णन इसने स्वयं किया है।

इत्सिंग का कथन है कि यह ६७० ई. में पश्चिमी राजधानी (यंगअन) में अध्ययन कर व्याख्यान सुन रहा था। उस समय इसके साथ चिंग-यू निवासी धर्म का उपाध्याय चू-इ, लै-चोऊ निवासी शास्त्र का उपध्याय हुँग-इ और दो तीन दूसरे भदंत थे। उन सबने गृद्धकूट जाने की इच्छा प्रकट की। त्सिन-चोऊ के शन-हिंग नामक एक युवा भिक्षु के साथ इसने भारत के लिए प्रयाण किया। यहाँ से दक्षिण की यात्रा के लिए एक ईरानी जहाज के स्वामी से मिलने की तिथि निश्चय की। छह मास की यात्रा के पश्चात् यह श्रीभोज (श्रीविजय) पहुँचा। यहाँ छह मास ठहरकर शब्दविद्या सीखता रहा। राजा ने इसे आश्रय देकर मलय देश भेज दिया। वहाँ से पूर्वी भारत के लिए जहाज पर चला और ६७३ ई. के दूसरे मास में ताम्रलिप्ति पहुँचा। वहाँ से इसे ता-तेंग-तेंग (ह्येन-त्सांग का शिष्य) मिला। प्राय: २६ वर्ष यह उसके पास ठहरा और संस्कृत सीखी तथा शब्दविद्या का अभ्यास किया। वहाँ से कई सौ व्यापारियों के साथ यह मध्यभारत के लिए चला और क्रमश: बोधगया, नालंदा, राजगृह, वैशाली, कुशीनगर, मृगदाव (सारनाथ), कुक्कुटगिरि की यात्रा की। यह अपने साथ पाँच लाख श्लोंकों की पुस्तकें ले गया। लगभग २५ वर्ष (६७१ई.-६९५ ई.) के लंबे काल में इसने ३० से अधिक देशों का पर्यटन किया और ६९५ ई. में चीन वापस पहुँच गया। इसने ७०० से ७१२ ई. के बीच २३० भागों में ५६ ग्रंथों का अनुवाद किया जिनका मूल सर्वास्तिवादी मत संबंध है। ७१३ ई. में ७९ वर्ष की अवस्था में इसका देहान्त हो गया।

 सन्दर्भ 
 चीनी यात्री इत्सिंग
 नालंदा- हर्ष के राज्य में

श्रेणी:चीनी यात्री
श्रेणी:भारत का इतिहास
दरियाई घोड़ा

right|thumb|300px|अफ्रीका का विशाल पशु- जलीय घोड़ा
दरियाई घोड़ा या जलीय घोड़ा (Hippopotamus) एक विशाल और गोलमटोल स्तनपायी प्राणी है जो अफ्रीका का मूल निवासी है। दरियाई घोड़े नाम के साथ घोड़ा शब्द जुड़ा है एवं "हिप्पोपोटामस" शब्द का अर्थ "वाटर होर्स" यानी "जल का घोड़ा" होता है परन्तु उसका घोड़ों से कोई संबंध नहीं है। प्राणिविज्ञान की दृष्टि में यह सूअरों का दूर का रिश्तेदार है। यह शाकाहारी प्राणी नदियों एवं झीलों के किनारे तथा उनके मीठे जल में समूहों में रहना पसन्द करता है।

उसे आसानी से विश्व का दूसरा सबसे भारी स्थलजीवी स्तनी कहा जा सकता है। वह 14 फुट लंबा, 5 फुट ऊंचा और 4 टन भारी होता है। उसका विशाल शरीर स्तंभ जैसे और ठिंगने पैरों पर टिका होता है। पैरों के सिरे पर हाथी के पैरों के जैसे चौड़े नाखून होते हैं। आंखें सपाट सिर पर ऊपर की ओर उभरी रहती हैं। कान छोटे होते हैं। शरीर पर बाल बहुत कम होते हैं, केवल पूंछ के सिरे पर और होंठों और कान के आसपास बाल होते हैं। चमड़ी के नीचे चर्बी की एक मोटी परत होती है जो चमड़ी पर मौजूद रंध्रों से गुलाबी रंग के वसायुक्त तरल के रूप में छूती रहती है। इससे चमड़ी गीली एवं स्वस्थ रहती है। दरियाई घोड़े की चमड़ी खूब सख्त होती है। पारंपरिक विधियों से उसे कमाने के लिए छह वर्ष लगता है। ठीक प्रकार से तैयार किए जाने पर वह २ इंच मोटी और चट्टान की तरह मजबूत हो जाती है। हीरा चमकाने में उसका उपयोग होता है।

प्राचीन ग्रीक भाषा में इनके नाम का मतलब होता है दरियाई घोड़ा, हालाँकि आधुनिक विज्ञान इन्हें सूअर की प्रजाति के नज़दीक पाता है. सबसे ताज़ा शोध में पाया गया है कि व्हेल की प्रजाति से इनका संबंध अधिक है. जैसा पहले समझा जाता था, ये पसीने के रूप में खून नहीं निकालते हैं, बल्कि इनके पसीने में एक लाल रंग का बैक्टीरियारोधी सनस्क्रीन द्रव होता है. लेकिन दरियाई घोड़ों की 30.5 किलोमीटर प्रति घंटे की रफ़्तार ने जीव वैज्ञानिकों को हैरत में डाल दिया है. दरियाई घोड़े असल में विलुप्त होने की कगार पर है. कुछ खोजकार्यो से यह पता चलता है की प्राचीन युग में दरियाई घोड़ो की नस्ले कई जगहों पर भारी तादाद में मौजूद थी.

 सन्दर्भ 

श्रेणी:स्तनधारी
गैण्डा

right|250px|thumb|गैंडा
गैंडा (राइनोसरस / Rhinoceros) एक जानवर है जिसकी पाँच जातियाँ पायी जाती हैं। इसमें से दो प्रजातियाँ अफ्रीका सार्थक में तथा तीन दक्षिण एशिया में मिलती हैं।

 बाहरी कड़ियाँ 
 Rhino Species & Rhino Images page on the Rhino Resource Center
 International Rhino Foundation
 The Ol Pejeta Conservancy, Kenya
 SOS Rhino
 Save the Rhino
 The SAVE FOUNDATION of Australia
 Rhinoceros entry on World Wide Fund for Nature website.
 Rhino photographs and information
 The Rhino Game by Environmental Education Games

श्रेणी:गैण्डा
श्रेणी:शाकाहारी पशु
श्रेणी:विषम-ऊँगली खुरदार
सुंदरी

220px|thumb|सुन्दरी वृक्ष
गंगा नदी के सुन्दरवन डेल्टा में उगने वाला हैलोफाइट पौधा है। यह समुद्र के किनारे की नमकीन मिट्टी में उगता है। सुन्दरवन में इस वृक्ष की अधिकता है तथा इसी के कारण सुन्दरवन का नामकरण हुआ है। इस वृक्ष में श्वसन जड़े पायी जाती हैं।

श्रेणी:गंगा नदी
श्रेणी:वनस्पति विज्ञान
परियोजना प्रबन्धन की समयरेखा

प्राय इस बात पर मतैक्य है कि आधुनिक परियोजना प्रबन्धन १९५० के आसपास आरम्भ हुआ। इसके पहले की परियोजनाएँ समान्यत: रचनाधर्मी वास्तुविदों या इंजीनियरों द्वारा स्वयमेव की जाती थीं। 

 आरम्भिक सभ्यताओं का काल 
 2570 BC Great pyramid of Giza completed. Some records remain of how the work was managed: e.g. there were managers of each of the four faces of the pyramid, responsible for their completion (subproject managers)। 
 208 BC The first major construction of the Great Wall of China.

 १५वीं से १९वीं शती 
 Christopher Wren (1632–1723) was a 17th century English designer, astronomer, geometer, mathematician-physicist and one of the greatest English architects in history. Wren designed 55 of 87 London churches after the Great fire of London in 1666, including St Paul's Cathedral in 1710, as well as many secular buildings of note.
 Thomas Telford (1757-1834) was a Scotish stonemason, architect and civil engineer and a noted road, bridge and canal builder, who for example managed the Ellesmere Canal and Pontcysyllte Aqueduct.
 Isambard Kingdom Brunel (1806–1859) was a British engineer best known for the creation of the Great Western Railway, a series of famous steamships, including the first with a propeller, and numerous important bridges and tunnels.

 २०वीं शती 
 १९१० के शतक में हेनरी लॉरेंस गैन्ट (Henry Laurence Gantt) ने गैन्ट चार्ट (Gantt Chart) का विकास किया।

१९५० का दशक
 1950s The Critical path method (CPM) invented
 1950s The US DoD used modern project management techniques in their Polaris project.Young-Hoon Kwak (2005). "A brief history of Project Management". In: The story of managing projects. Elias G. Carayannis et al. 9eds, Greenwood Publishing Group, 2005. ISBN 1-56720-506-2
 1956 The American Association of Cost Engineers (now AACE International) formed
 1958 The Program Evaluation and Review Technique (PERT) method invented
 
१९६० का दशक
 1969 Project Management Institute (PMI) launched to promote project management profession

१९७० का दशक
 1975 PROMPTII methodology created by Simpact Systems Ltd (source: PRINCE2 manual)
 1975 The Mythical Man-Month: Essays on Software Engineering by Fred Brooks published

१९८० का दशक
 1984 The Goal by Eliyahu M. Goldratt published
 1986 Scrum was named as a project management style in the article The New New Product Development Game by Takeuchi and Nonaka
 1987 First Project Management Body of Knowledge Guide published as a white paper by PMI
 1989 PRINCE method derived from PROMPTII is published by the UK Government agency CCTA and becomes the UK standard for all government information projects

१९९० का दशक
 1996 PRINCE2 published by CCTA (now OGC) as a generic product management methodology for all UK government projects.
 1997 Critical Chain by Eliyahu M. Goldratt published

 २१वीं शती 
 2001 AgileAlliance formed to promote "lightweight" software development projects
 2006 Total Cost Management Framework release by AACE

 इन्हें भी देखें 
 परियोजना प्रबन्धन के साफ्टवेयरों की सूची

श्रेणी:प्रबन्धन
श्रेणी:परियोजना प्रबन्धन
इरावती

इरावती हिंदू पौराणिक कथाओं में एक चरित्र है।  वह कद्रू या भद्रमदा और कश्यप की बेटी हैं, जैसा कि रामायण में दिखाया गया है। उनका संबंध पवित्र इरावती नदी से भी है, जो वैदिक काल के दौरान आधुनिक पंजाब की रावी नदी के नामों में से एक थी।  यह संभव है कि म्यांमार की इरावती नदी का नाम रवि नदी के इसी नाम पर पड़ा हो सकता है।

दंतकथा
एक किंवदंती में कहा गया है कि इंद्र का दिव्य हाथी, ऐरावत, इरावती की संतान है।
सन्दर्भ

बाहरी कड़ियाँ
वेट्टम मणि;  पौराणिक विश्वकोश.  उसके वंश के लिए रामायण (अरण्यकांड) और नदी के लिए महाभारत, अनुशासन पर्व का उद्धरण दिया गया है)।

श्रेणी:पौराणिक नदियाँ
श्रेणी:हिन्दू पौराणिक कथाएँ
एरावती/शोभावति

नागमाता कद्रि का पुत्र एरावत नागवन्श का महाप्रतापी राजा हुआ, उसकी पत्नी का नाम शोभा था, दोनो भगवान शन्कर के परम भक्त थे, लेकिन दोनों की एक भी सन्तान नही थी, एक दिन भगवान शन्कर नें उन्हे दर्शन दिए और कहा कि तुम्हे एक पुत्री रत्न की प्राप्ती होगी जो आठ महाप्रतापी पुत्रों को जन्म देगी। शने: शने: समय बीतता गया फिर वह दिन भी आ गया जब उनके यहां एक पुत्री नें जन्म लिया, जिसका नाम एरावती/शोभावति पड़ा। समय आने पर इनका विवाह चित्रगुप्तजी से हुआ, जिससे इनके आठ पुत्रों नें जन्म लिया जो चारु, चितचारु, मतिभान, सुचारु, चारुण, हिमवान, चित्र और अतिन्द्रिय कहलाए।

श्रेणी:हिन्दू धर्म
श्रेणी:हिन्दू कथाएं
गैसों का अणुगति सिद्धान्त

thumb|right|300px

गैसों का अणुगति सिद्धान्त गैसों के समष्टिगत   को समझने के लिये एक सरलीकृत मॉडल है। सार रूप में यह सिद्धान्त कहता है कि गैसों का दाब उनके अणुओं के बीच के स्थैत के आपसी टकराव का परिणाम है।

 अणुगति सिद्धान्त की मान्यताएँ (Postulates) 
आदर्श गैसों के लिये यह सिद्धान्त निम्नलिखित मान्यताओं (assumptions) पर आधारित है-

 गैस बहुत ही छोटे कणों से मिलकर बनी है जिनका द्रव्यमान शून्य नहीं है।

 अणुओं की संख्या इतनी अधिक है कि सांख्यिकीय निरूपण का प्रयोग किया जा सकता है।

 ये अणु लगातार [याद्र्चिक] कर रहे हैं। तेजी से गति करते हुए ये अणु बर्तन की दीवार से लगातार टकराते रहते हैं।

 बर्तन की दीवारों के साथ गैस के अणुओं की [टक्कर] पूर्ण प्रत्यास्थ टक्कर है।

 अणुओं के बीच परस्पर अन्योन्यक्रिया नगण्य है। संघट्ट को छोड़कर किसी अन्य स्थिति में वे एक-दूसरे पर कोई बल नहीं लगाते।

 बर्तन के आयतन की तुलना में गैस के अणुओं का अपना आयतन नगण्य है। दूसरे शब्दों में, गैस के कणों के बीच की औसत दूरी उन कणों के अपने आकार की तुलना में बहुत अधिक है।

 अणुओं का आकार पूर्णतः गोल है। उनकी प्रकृत्ति पूर्णतः प्रत्यास्थ है।

 गैस के कणों की औसत गतिज ऊर्जा केवल उस निकाय के तापमान पर निर्भर करती है।

 आपेक्षिक प्रभाव नगण्य हैं।

 क्वाण्टम यांत्रिक प्रभाव नगण्य हैं। इसका अर्थ यह हुआ कि कणों के बीच की दूरी डी ब्रागली तरंगदैर्घ्य की तुलना में बहुत अधिक है और अणुओं को चिरसम्मत यांत्रिकी के पिण्डों की तरह माना जा सकता है।

 बर्तन की दीवारों के साथ अणुओं के संघट्ट का समय, दो संघट्टों के बीच के औसत समय की तुलना में नगण्य है।

 अणुओं के गति के समीकरण काल-व्युत्क्रमणीय (time-reversible) हैं।

 अणुगति सिद्धान्त का मूलभूत समीकरण 
 
जहाँ:
  – अणु की औसत गतिज उर्जा
 k – बोल्ट्जमैन नियतांक
 i – वह संख्या है जो गैस के अणुओं की स्वतंत्रता की सीमा (डिग्री ऑफ फ्रीडम) को व्यक्त करती है। T=?

 अणुओं का औसत वेग 
अणुगति सिद्धान्त के मूलभूत समीकरण से अणुओं के औसत वेग का समीकरण सीधे निकाला जा सकता है। एक मोल गैस के लिये (गैस के अणुओं का 'डिग्री ऑफ फ्रीडम' ३ होता है।) :

 ,

 कणों का द्रव्यमान है, तथा  कणों का वेग के वर्ग का औसत है।

अत:

 

 इन्हें भी देखें 
 गैस के नियम
 बोल्टमैन का समीकरण
 क्रान्तिक ताप (Critical temperature)
 ऊष्मा
 उष्मागतिकी

 बाहरी कड़ियाँ 
 अणुगति सिद्धान्त एवं ऊष्मागतिकी] (गूगल पुस्तक ; लेखक - अग्रवाल , जैन शर्मा)
 Early Theories of Gases
 Thermodynamics - a chapter from an online textbook
 Temperature and Pressure of an Ideal Gas: The Equation of State on Project PHYSNET.
 Introduction to the kinetic molecular theory of gases, from The Upper Canada District School Board
 Java animation illustrating the kinetic theory from University of Arkansas
 Flowchart linking together kinetic theory concepts, from HyperPhysics
 Interactive Java Applets allowing high school students to experiment and discover how various factors affect rates of chemical reactions.
 Molecular kinetic theory fundamentals

श्रेणी:भौतिकी
फ्रांसीसी गुयाना

फ्रांसीसी गुयाना या फ़्रेंच गयाना ( फ्रांसीसी; Guyane गुइयान)  दक्षिण अमेरिका के उत्तरी अटलांटिक तट पर फ़्रांस का एक विदेशी विभाग/क्षेत्र और एकल क्षेत्रीय प्राधिकरण है। इसकी सीमा पूर्व और दक्षिण में ब्राजील और पश्चिम में सूरीनाम से लगती है।

 सन्दर्भ 

 इन्हें भी देखें 

 France's Overseas Frontier : Départements et territoires d'outre-mer Robert Aldrich and John Connell. Cambridge University Press, 2006. ISBN 0-521-03036-6
 Dry guillotine: Fifteen years among the living dead René Belbenoit, 1938, Reprint: Berkley (1975). ISBN 0-425-02950-6
 Hell on Trial René Belbenoit, 1940, Translated from the Original French Manuscript by Preston Rambo. E. P Dutton & Co. Reprint by Blue Ribbon Books, New York, 194 p. Reprint: Bantam Books, 1971
 Papillon Henri Charrière Reprints: Hart-Davis Macgibbon Ltd. 1970. ISBN 0-246-63987-3 (hbk); Perennial, 2001. ISBN 0-06-093479-4 (sbk)
 Space in the Tropics: From Convicts to Rockets in French Guiana Peter Redfield. ISBN 0-520-21985-6

 External links 

 Conseil régional de Guyane Official website 
 Préfecture de Guyane Official website 
 
 
 
 Consular Information Sheet from the United States Department of State
 Ethnologue French Guiana page
 Silvolab Guyanae - scientific interest group in French Guiana
 Article on separatism in French Guiana
 About.com French Guiana travel site
 Status of Forests in French Guiana
 Officials reports, thesis, scientific papers about French Guiana (en|fr)
 The IRD's database AUBLET2 stores information about botanical specimens collected in the Guianas, mainly in French Guiana
 Training legionnaires to fight in French Guiana

:en:French Guiana

 
श्रेणी:यूरोपीयाई संघ के बाहरी सदस्य
गुयाना फ्रेंच
श्रेणी:फ्रांस की सुदूर क्षेत्र
श्रेणी:फ्रांस के क्षेत्र
कायाम्बे ज्वालामुखी

कायाम्बे ज्वालामुखी इक्वेडोर में स्थित एक ज्वालामुखी है। 

left|thumb|इक्वेडोर के ज्वालामुखी

बाहरी कड़ियाँ
 Global Volcanism Program
 Cayambe, Instituto Geofísico de la Escuela Politécnica Nacional
 Cayambe: Etymology 
 Photographs of the Andes 
 Climbing Trip Report

श्रेणी:ज्वालामुखी
उत्तरी गोलार्ध

thumb|right|उत्तरी गोलार्ध पीले में दर्शित
thumb|right|उत्तरी गोलार्ध उत्तरी ध्रुव के ऊपर से 

उत्तरी गोलार्ध पृथ्वी का वह भाग है जो भूमध्य रेखा के उत्तर में है। अन्य सौर मण्डल के ग्रहों की उत्तर दिशा पृथ्वी के उत्तरी ध्रुव के स्थिर समतल में लिया जाता है। पृथ्वी के अक्षीय झुकाव की वजह से उत्तरी गोलार्ध में शीत ऋतु, दक्षिणायन (२२ दिसंबर के आसपास) से वसंत विषुव (लगभग २३ मार्च) तक चलता है और ग्रीष्म ऋतु, उत्तरायण (२१ जून) से शरद विषुव (लगभग २३ सितंबर) तक चलता है। उत्तरी गोलार्ध का उत्तरी ‌छोर पूरी तरह ठोस नहीं है, वहाँ समुद्र के बीच जगह-जगह विशाल हिमखन्ड मिलते हैं।
भूगोल और जलवायु
आर्कटिक, आर्कटिक रेखा के उत्तर में एक प्रदेश है। इसका जलवायु की, ठंड सर्दियों और शांत गर्मियों की विशेषता है। वर्षा ज्यादातर बर्फ के रूप में आता है। यहाँ गर्मियों में कुछ दिनों सूरज कभी डूबता नहीं और सर्दियों के दौरान कुछ दिनों उगता नहीं है। इन चरणों की अवधि, उत्तरी ध्रुव के पास कई महीनों के लिए और आर्कटिक रेखा पर एक दिन होती है।
आर्कटिक रेखा और कर्क रेखा के बीच में समशीतोष्ण कटिबन्ध का क्षेत्र आता है। गर्मियों और सर्दियों के बीच इन क्षेत्रों में परिवर्तन आम तौर पर हल्के पर अप्रत्याशित होते हैं।
ऊष्णकटिबन्ध क्षेत्रों में सभी वर्ष दौर आम तौर पर गर्म तापमान होता हैं; गर्मियों के महीनों के दौरान बरसात के मौसम का, और सर्दियों के महीनों के दौरान शुष्क मौसम का अनुभव आता हैं।
उत्तरी गोलार्ध में कॉरिऑलिस प्रभाव की वजह से हवाऍ दाहिनी ओर मुडने की कोशिश करती है। ये सबसे अच्छा उत्तर अटलांटिक और उत्तरी प्रशांत महासागरों में सागर परिसंचरण पैटर्न में देखा जाता है।
एक सौर घड़ी के छाया की चाल उत्तरी गोलार्ध में दक्षिणावर्त होती है। दिन के दौरान सूर्य दक्षिणी दिशा की स्थिति में अधिकतम बढता है। इसके अलावा, चंद्रमा की दक्षिणी गोलार्ध की तुलना में "उल्टा" दृश्य प्रकट होता है। यहाँ सितारों के दृश्य भी बहुत अलग है। उत्तरी ध्रुव, आकाशगंगा के गांगेय केंद्र की दुसरी दिशा मैं है। कम चमकदार सितारों, दक्षिणी गोलार्ध की तुलना में उत्तरी गोलार्ध में ज्यदा दिखाई देते हैं, इससे गहरे अंतरिक्ष अवलोकन में असानी होती है।

महाद्वीपों की सूची
दक्षिणी गोलार्ध और पूर्वी गोलार्ध के कुच्छ विदेशी क्षेत्रों को छोडकर पूरा यूरोप उत्तरी गोलार्ध में आता है।
पूरा उत्तर अमेरिका, मध्य अमेरिका और कैरिबिया उत्तरी गोलार्ध में आते है।
एशिया का विशाल हिस्सा, पूर्वी तिमोर और इंडोनेशिया को छोडकर उत्तरी गोलार्ध में आता है।
अफ्रीका के दो तिहाई, अफ्रीका का सींग के ऊपर तक।
दक्षिण अमेरिका का दसवां भाग, अमेज़न नदी के मुहाने के उत्तर तक।
 सन्दर्भ 

श्रेणी:गोलार्ध
श्रेणी:भौगोलिक रेखाएं
श्रेणी:पृथ्वी

he:המיספירה#חצי הכדור הצפוני